text: Note.
  »Det skjønneste« fra digtcyklus'en »Holger Danske«. B. S. Ingemann, 1837 
  Teksten.
  &lt;poem&gt;
  Til rosengården gik jeg i jomfruens bånd; 
  der stod roser og liljer på enge. 
  Mer skøn dog end liljen var jomfruens hånd, 
  når fingrene dansed på strenge. 
  I rosengården kvidred småfugle med lyst, 
  der var lifligt i sangfuglevrimlen. 
  Mer skøn dog var jomfruens smeltende røst 
  end fuglenes sang under himlen. 
  På Tiber-strømmen så jeg, når dagen blev varm, 
  på dens bølger dvæled mit øje. 
  Mer skøn dog var jomfruens bølgende barm, 
  når tankerne fløj mod det høje. 
  I natten stod jeg ene, når månen opgik, 
  og i floden småstjernerne glimted. 
  Mer skønt dog var jomfruens tindrende blik 
  end alle de stjerner, jeg skimted. 
  &lt;/poem&gt;